EGIBAR ARTOLA (EAJ, 2016-02-04):
Egun on guztioi.
Gure talde parlamentarioak bozkatu duena ikusi duzue, azkenean baiezkoa ematen diogu lege egitasmo proposamen honi aintzakotzat hartzeari, alegia, azkenean baiezkoa eman nahi diogulako eztabaidari, eztabaidari.
Ni ez naiz eztabaidan sartuko ez daukatelako egiteko hori inorekin, baina bai azaldu nahi nituzke bi edo hiru arrazoi, funtsean azkenean gure posizioa horretan oinarritzen delako.
Ni ez naiz intentzioetan sartuko, zergatik horrek kapitulu luze bat irekiko luke, zein momentutan, zein garaitan aurkeztu den lege proposamen hau, Jaurlaritzak artean Legebiltzar honetara ere ezer bidali eta zer zeukan ordurako, autogobernu ponentziaren nondik norakoak. Gai asko daude, gai asko daude.
Baina funtsean ikusten duguna da lege proposamen honetan parte hartzearen, parte hartzearen halako erregulazio proposatzen dela. Erabat luzea, gure ustez oso bihurria eta erreglamentarista, gure gustukoa ez dena, beraz gu ez gatoz bat proposatzen den erregulazio horrekin, zergatik iturriak iturri, garbi dago Katalunia izan daitekeela iturri bat, Andaluzia beste bat, eta Andaluziako lege horretatik ere edaten du proposamen honek, eta guk nahiago ditugu etxekoak.
Etxekoak, kanpotik hartzea ondo dago, baina iturri zaharra izan arren, euskal erakundeak baldin badira geureak dira eta iturri zahar horretatik beti ura berria izaten da ateratzen dena. Horregatik gehiago sinesten dugu geure indarretan eta geure instituziotan.
Ba horren lekukotasuna ematen dute, besteak beste, Gobernuak berak, bai instituzio, erakunde, sektore publikoaren inguruan gardentasuna, edo gizartearen parte hartzea, edo Gobernu onaren aterpe horretan, ba bai 56. artikulutik 66.ra bitartean, 77. tik 82ra bitarteraino, askoz hobeto gure iritsirako proposatzen du Jaurlaritzak berak parte hartzea.
Jaurlaritzak, eta Legebiltzar honetan dago. Ez dago Kataluniara joan beharrik iturri berriak...
...Jaurlaritzak berak parte-hartzea. Eta Legebiltzar honetan dago, ez dago Kataluniara joan beharrik iturri berriak deskubritzera. Hemen bertatik eta baita ere dago beste bat, eta da Gipuzkoako foru-araua. Gipuzkoako foru-araua, parte-hartzearena, 2000. urtekoa da, orain dela sei urte pasa onartu zena eta legediak ezarri ziezazkion zera guztiak eta atal guztiak eta (...) guztiak gainditu duena; arau parte-hartzailea. Eta gure ustez baita ere, Jaurlaritzaz aparte, erakunde horrek eskaintzen du beste iturri bat eta emankorra izan dena, zergatik azken sententzia bat ezagutu dugu orain bost egun dela, udal baten desanexioaren inguruan Diputazioak eskumenik bazuen ala ez galdeketak egiteko.
Baina hemen debatearen zioa edo argumentaziora joan da herri ikuspegitik, galdeketa erabakitzeko eskubidea, eta hori hain zuzen ere lege honetan 59 artikulu dituen lege honetan, xedapen gehigarri batean azaltzen da erkidego autonomoak Estatuari herri gisa dagokion erabaki-ahalmena aitor diezaion aldarrikatuko duela. Orduan, nik ez dakit testuak irakurri diren edo jendeak zer interpretazioa ateratzen duen. Baina hori da aipamen bakarra eta xedapen gehigarri batean dagoena.
Horregatik, guk pentsatzen dugu, talde bezala eta horregatik izan da gure botoa, eztabaidari bide eman behar zaiola, eztabaidari inoiz ez zaizkiola ateak itxi behar, eta bai parte-hartzearen inguruan euskal instituzioek dagoenekoz proposatu dituzten atalak eta erregulazioak gure iritzi apalean hobeagoak direla, lege proposamen honetan jasotzen direnak baino.
Eta etorkizunari begira, eta erabakitzeko eskubidearen alor horretan, guk behintzat talde bezala, eta ez dakit bidelagunik izango dugun horretan, baina bai azaldu nahi dugu gure disposizioa bai hemen eta hemendik, Eusko Legebiltzarretik, edo han eta handik Madrileko Kongresutik, herri honek bere etorkizuna erabakitzeko...